江萬實

江萬實，字若虚，四川顺庆府广安州大竹縣人，明朝政治人物。

生平
治《詩經》，行二，中式四川鄉試第五十六名舉人，曾任山東章丘縣學教諭《正德三年戊辰科進士登科錄》。年三十六歲中式正德三年（1508年）戊辰科會試第五十一名，三甲四十八名進士。同年十月二十八日，為試雲南道監察御史『壬辰以知縣盛鵬、甯溥、張瓛、張纁、鄺約、高嶼、顧英、危行，推官張芹，進士李緯、王九峯、汪賜、江萬實、杜昌、章槩，教官潘銳、周奎俱為試監察御史。鵬江西道；緯福建道；瓛、九峯河南道；溥廣西道；纁、銳山東道；賜陜西道；奎四川道；約嶼萬實雲南道；昌貴州道；英南京湖廣道；槩陜西道；行四川道；芹貴州道』。《武宗毅皇帝實錄》卷四十三正德三年十月二十八日，正德五年（1510年），為廵按兩廣御史『癸未。廵按兩廣御史江萬實奏。近例以廣東為遠方。府佐以下類以家貧年老常調壅滯者充之。戕民誤國莫此為甚。乞勑吏部自今兩廣一視中州。其願就遠方者。皆裁與冗秩。不使得預民事。下吏部議覆。從之』《武宗毅皇帝實錄》卷六十一正德五年三月二十八日『甲申。廵按兩廣御史江萬實上言邊務。一：南安、南雄中間梅嶺山澗險隘，不逞之徒聚散無常，凡往來者必設備而後行，欲于兩界地中立城柵，宿防兵時出廵視。一：廣東民兵素無教法，雇募打手皆遊食之徒，今欲量加選集，以足民兵，時加教閱，目為總甲壯丁以見貯。打手錢易米，而廩之月差，其數不過歲糜數十百斛，而兵強矣。一：頃因林貴逋誅，調用狼兵，所過剽掠刼殺，雞犬不遺，謀之不藏，莫甚于此，然事已無及，願自今勿輕調用。兵部議覆，從之』。《武宗毅皇帝實錄》卷六十一正德五年三月二十九日。正德六七年間，仍為監察御史『監察御史江萬實言：朝廷凡大事。必令會官議擬正欲。合眾論之。公以求事。理之當然。非素有一定之見。豈能决擇於立談之間。况竊聽于旁者。每如堵墻。機密重務不免傳泄。自今凡有會議。先具揭帖送與議者。至期乃議。若事急者。本日將議之。先亦宜傳告略節。仍禁諸人不得竊聽。庶盡群見而機事亦密。禮部議。從之』。《武宗毅皇帝實錄》卷七十八正德六年八月一日『甲寅江西撫州東鄉賊平初賊王珏五徐仰三傳傑一揭端三等聚萬餘人作亂總制都御史陳金調兩廣目兵及漢達官軍討之令參議蕃都指揮陸潮等屯毋城僉事高賓都指揮王爵等屯黎虛僉事李嘉言都指揮楊懋屯野塘副總兵張勇總統官軍土官岑流土岑猛統目兵分道並進敗賊於熟塘再克於南土復連捷於赤岸蔭嶺擒仰三斬珏五傑一端三等前後斬首萬一千六百七十三級俘七百五十餘人破二百六十五柵金勇及紀功御史曹倣巡按御史江萬實咸以捷聞賜敕獎勵及流土猛皆賞銀幣有差奏捷者陞賞如例是役也目丘之功居多然夷性貪殘金不能撫御居民大被屠戮巨族數百口有闔門無噍類者所掠婦女皆指為賊屬載之數十艘而去始流土兵以強弩射賊趫捷如飛賊大窘既而索賞于金金靳不予乃受賊餌縱之使逸於是桀黠者多不死紏聚尚數千人金急於成功遂下招撫之令又高自夸詡謂為偉績軍儲半入歸橐媒取富貴而戕民養寇遺患無窮士民莫不切齒云』。《武宗毅皇帝實錄》卷八十七正德七年五月十一日『癸巳江西按察司副使周憲討賊於華林寨敗績死之初賊屢敗且食盡憲乘勝追之賊迎戰復敗斬首三十餘進逼賊寨賊突出圍之遂遇害其子幹援又被傷輿歸亦死通判汪穎面被創猶力戰不屈軍士死傷者二百九十人總制陳金御史江萬實等請褒錄憲父子及穎且劾都指揮胡玉參議沈煉知府鄺墦寺不即應援及副總兵張勇與三司領兵官之罪詔贈憲為按察使謚節愍賜之葬祭仍廕其子金為錦衣衞世襲百戶幹令有司旌其門曰孝烈穎陞二級死傷者優恤之玉等逮治勇與三司官俱停俸』。《武宗毅皇帝實錄》卷九十正德七年七月二十二日。正德七年，為江西廵按御史『江西廵按御史江萬實言：饒州有萬春山寨，地廣且險，可屯八九萬人，近屢有刀戈吐焰諸異聞，賊首王浩八重賂狼兵，脫回箬源，恐其乘虗占據此寨，卒難削平，兵部議覆，詔都御史陳金督兵遏其要隘，分路夾擊，有逗遛不進沮撓軍機者，自都指揮而下，許以軍法從事。』。《武宗毅皇帝實錄》卷九十一正德七年八月七日『江西廵按御史江萬實，以盜入萍鄉縣，刼掠庫藏，劾府衛廵捕等官，及分守參議林長繁，分廵僉事王奎，鎮守太監黎安，廵撫都御史任漢，總制都御史陳金，副總兵張勇俱宜罪，得旨府衛廵捕官逮問，安、漢降勑切責，長繁、奎俱停俸，金、勇候事寧之日以聞』。《武宗毅皇帝實錄》卷九十四正德七年十一月五日。九年五月與江西提學副使李夢陽互相攻讦弹劾，万实既掣肘，遂稱病告歸『瑾誅，起故官，遷江西提學副使。令甲，副使屬總督，夢陽與相抗，總督陳金惡之。監司五日會揖巡按御史，夢陽又不往揖，且敕諸生毋謁上官，即謁，長揖毋跪。御史江萬實亦惡夢陽。淮王府校與諸生爭，夢陽笞校。王怒，奏之，下御史按治。夢陽恐萬實右王，訐萬實。詔下總督金行勘，金檄布政使鄭岳勘之。夢陽偽撰萬實劾金疏以激怒金，幷搆岳子沄通賄事。寧王宸濠者浮慕夢陽，嘗請撰陽春書院記，又惡岳，乃助夢陽劾岳。萬實復奏夢陽短，及偽為奏章事。參政吳廷舉亦與夢陽有隙，上疏論其侵官，不俟命徑去。詔遣大理卿燕忠往鞫，召夢陽，羈廣信獄。諸生萬餘為訟冤，不聽。劾夢陽陵轢同列，挾制上官，遂以冠帶閒住去。亦褫岳職，謫戍沄，奪廷舉俸。』。《明史》卷二百八十六列傳第一百七十四文苑二李夢陽傳『正德初，擢廣西副使。土官岑猛當徙福建，據田州不肯徙。岳許為奏改近地，猛乃請自效。尋改廣東。遷江西按察使，就遷左布政使。宸濠奪民田億萬計，民立砦自保。宸濠欲兵之，岳持不可。會提學副使李夢陽與巡按御史江萬實相訐，岳承檄按之。夢陽執岳親信吏，言岳子沄受賕，欲因以脅岳。宸濠因助夢陽奏其事，囚掠沄。巡撫任漢顧慮不能決，帝遣大理卿燕忠會給事中黎奭按問。忠等奏勘岳子私有迹，而夢陽挾制撫。按，俱宜斥。岳遂奪官為民。宸濠敗，中外交薦，起四川布政使。以憂不赴。』。《明史》卷二百三列傳第九十一鄭岳傳。正德十年（1515年）四月官员考察中，以不谨冠带闲住。

家族 
曾祖江彦明。祖父江通淮。父江永吉，遇例冠帶。母劉氏；继母成氏。具庆下，兄萬玉，贡士；弟萬有。

註釋

Category:大竹人
Category:明朝監察御史
Wan
Category:明朝章丘縣教諭